હીરો અને હોન્ડા અલગ પડ્યા બાદ બન્ને કંપની વચ્ચે સ્પર્ધા જામી ચૂકી હતી. હોન્ડા પોતાની બાઇક થકી હીરોને ટક્કર આપી રહ્યું છે તો હીરો પણ સ્કૂટરમાં પોતાની નવી નવી પ્રોડક્ટ મુકીને હોન્ડાને હંફાવવા મહેનત કરી રહ્યું છે. જુલાઇમાં ભારતમાં થયેલા ટૂ વ્હીલર્સના વેચાણના આંકડા જારી કરી દેવામાં આવ્યા છે, જે અનુસાર 11 મહિનામાં ત્રીજીવાર હોન્ડાના એક્ટિવાએ હીરો મોટરકોર્પ દ્વારા નિર્માણ કરવામાં આવતા સ્પેલન્ડરને પછાડ્યું છે.